**Pojašnjenje Javnog poziva za podnošenje Programa za obavljanje usluge sakupljanja neopasne otpadne ambalaže**

 Dana 19. listopada 2015. godine društvo Respekt d.o.o. kao zainteresirana članica zajednice ponuditelja za Javni poziv za podnošenje Programa za obavljanje usluge sakupljanja neopasne otpadne ambalaže objavljenog 30. rujna 2015. godine (“Narodne novine“ broj 104/15), Fondu za zaštitu okoliša i energetsku učinkovitost podnijelo je upit sljedećeg sadržaja:

 „Ukoliko zajednica pravnih i fizičkih osoba – obrtnika u jednoj regionalnoj cjelini ima više članova, mora li svaka članica zajednice ima dozvolu za sakupljanje svih ključnih brojeva?“

Slijedom navedenog upita, sukladno točki 4.2 teksta cit. Javnog poziva, Fond daje pojašnjenje slijedećeg sadržaja:

 **U slučaju kada je podnositelj Programa zajednica pravnih i fizičkih osoba – obrtnika svaki član zajednice mora imati dozvolu za obavljanje djelatnosti sakupljanja na način da zajedno s ostalim članovima zajednice ispunjava uvjet sakupljanja svih ključnih brojeva otpadne ambalaže koja je predmet ovog Javnog poziva u svakoj od regionalnih cjelina. Dakle, ukoliko u jednoj regionalnoj cjelini podnositelj Programa ima više članova zajednice, svaki član zajednice ne mora imati dozvolu za sve ključne brojeve, ali svi članovi zajednice u toj regionalnoj cjelini zajedno moraju ispuniti predmetni uvjet.**

Zagreb, 30. listopada 2015.

 DIREKTOR

Sven Müller, dipl. ing. građ.,v.r.